ผมเป็นเริมที่อวัยวะเพศครับ แต่อยากมีอะไรกับแฟนได้ไหมครับ ถ้าสวมถุงยางอนามัย
สวัสดีค่ะ เริมเป็นการติดเชื้อไวรัสชนิดหนึ่ง เป็นได้ทั้งที่ปากและอวัยวะเพศ ลักษณะรอยโรคเป็นตุ่มน้ำใส อาจปวดแสบปวดร้อนเมื่อแตกออกโรคเริมเป็นโรคที่ไม่ร้ายแรง ไม่อันตราย แต่รักษาไม่หายขาดค่ะ คือทำให้แค่โรคสงบไปได้ แต่ตัวไวรัสจะยังซ่อนอยู่ภายในร่างกาย สามารถกำเริบออกมาได้เมื่อร่างกายอ่อนแอการติดโรคเริม จะติดจากการนำเยื่อบุ เช่น ปาก หรืออวัยวะเพศ ไปสัมผัสกับรอยโรคของเริมโดยตรงดังนั้นถ้าจะมีเพศสัมพันธ์กันควรใส่ถุงยางอนามัยเพื่อป้องกันการสัมผัสของอวัยวะเพศและสารคัดหลั่งกันโดยตรง แต่หากเป็นเชื้อเริมที่ปากด้วย การจูบหรือการโดนเยื่อบุปากของกันและกัน ก็มีโอกาสรับเชื้อได้ด้วย